เรื่องร้องเรียน (ถนน) วันที่ 2022-08-14 12:22:00 — แขวงบางด้วน เขตภาษีเจริญ กรุงเทพมหานคร
เนื่องด้วยประสบปัญหามลพิษทางฝุ่นและเสียงรบกวนจากการก่อสร้าง/หรือถมที่ดินทำถนน บริเวณในซอยเพชรเกษม 58 การก่อสร้างดังกล่าวดำเนินการทุกวัน ไม่เว้นวันหยุดนักขัตฤกษ์และวันเสาร์-อาทิตย์ โดยดิฉันอาศัยอยู่บริเวณซอยด้านข้างแต่เนื่องด้วยตัวอาคารที่เช่าพักอาศัยติดกับพื้นที่ก่อสร้างดังกล่าวจึงทำให้ได้รับเสียงรบกวน

ทั้งนี้ หากก่อสร้างในวันทำการที่ไม่ใช่วันหยุดราชการ หรือวันหยุดนักขัตฤกษ์ ดิฉันสามารถเข้าใจได้ แต่ครั้งนี้ดิฉันได้เห็นการก่อสร้างดังกล่าวดำเนินการติดต่อกันในช่วงวันหยุดนักขัตฤกษ์ ซึ่งก็คือวันศุกร์ที่ 12 ส.ค. 65 ที่ผ่านมา และวันนี้วันอาทิตย์ที่ 14 ส.ค. 65 ก็ยังคงมีการก่อสร้างในพื้นที่ดังกล่าวในซอยเพชรเกษม 58 (บริเวณชุมชนในซอยที่ไม่ได้ติดถนนหลัก) รายละเอียดตามรูปภาพและวิดีโอที่แนบมานี้

จึงเรียนมาเพื่อทราบ และรบกวนตรวจสอบหน่วยงานที่เกี่ยวข้อง ว่าในวันหยุดนักขัตฤกษ์ และเวลาหลัง 17.00 น. สามารถทำการก่อสร้างได้หรือไม่

ขอแสดงความนับถือ